Toomas Sildam
Toomas Sildam (sündinud 5. novembril 1961) on eesti ajakirjanik ja riigiametnik. Tema kutselise ajakirjaniku tee algas 1981. aastal ajalehes Noorte Hääl. Hiljem töötas ta muudes väljaannetes, sealhulgas üle kümne aasta ajalehes Postimees. Aastatel 2006–2016 oli Sildam president Toomas Hendrik Ilvese avalike suhete nõunik, seejärel töötas Riigikogu Kantseleis Sotsiaaldemokraatliku Erakonna fraktsiooni nõunikuna. Oktoobrist 2017 töötas ta Eesti Rahvusringhäälingu uudistetoimetuses. 11. oktoobrist 2021 on Toomas Sildam president Alar Karise sisenõunik.